|  *Phillips Idowu*  |
| --- |
|  |
|  |
| Pilnas vardas | Phillips Olaosebikan Idowu |
| Gimė | 1978 m. gruodžio 30 d. (43 metai) |
| Atstovauja (-vo) | Jungtinės Karalystės vėliava Jungtinė Karalystė |
| Aktyvumo metai | 1997 - dabar |
|  |
| Rungtys | Trišuolis |
| Asmeniniai rekordai | 17.81 |
| Treneriai | Aston Moore |
| Klubas | Belgrave |
|  |
| Olimpinės žaidynės |
| **Auksas**0 | **Sidabras**1 | **Bronza**0 | **Suma**1 |
| Pasaulio čempionatas |
| **Auksas**1 | **Sidabras**0 | **Bronza**0 | **Suma**1 |
| Pasaulio uždarų patalpų čempionatas |
| **Auksas**1 | **Sidabras**0 | **Bronza**0 | **Suma**1 |
|  **Europos lengvosios atletikos čempionatas**  |
| **Auksas**1 | **Sidabras**0 | **Bronza**0 | **Suma**1 |
|  |
| Kiti titulai | Europos metų lengvaatletis  Sandraugos čempionas |
| World Athletics profilis: |  |

**Phillips Olaosebikan Idowu** (g. 1978 m. gruodžio 30 d.) – Jungtinės Karalystės lengvaatletis, kuris specializuojasi trišuolio rungtyje. Šalies olimpinės rinktinės narys ir pasaulio čempionas.

2009 m. pelnė Europos metų lengvaatlečio apdovanojimą.

Biografija
----------

Profesionali Idowu karjera prasidėjo 1997 m. kai jis sudalyvavo Europos jaunimo čempionate. Liublianoje vykusiose varžybose sportininkas nušoko 16.34 m ir pelnė ketvirtą vietą. Savo karjerą stambaus masto varžybose suaugusių varžybose Idowu padarė 2000 m. vasaros olimpinėse žaidynėse. Sidnėjuje vykusiose varžybose trišuolininkas nušoko 17.08 m ir pelnė aukštą šeštą vietą. Po metų sportininkas įvykdė pasaulinį normatyvą ir pateko į pasaulio lengvosios atletikos čempionatą, kuriame užėmė 9 vietą. 2002 m. Sandraugos žaidynėse šuolininkas pagerino savo asmeninį rekordą ir pelnė sidabro apdovanojimą. Tais pačiais metais vykusiame Europos čempionate Miunchene lengvaatletis pasirodė prasčiau ir pelnė penktąją vietą. 2004 m. vasaros olimpinės žaidynės Idowu atnešė nusivylimą. Puikiai pasirodęs pirmame ture, finale jis tris kartus iš eilės suklydo ir turėjo apsitraukt iš varžybų be užfiksuoto rezultato. 2006 m. sportininkas vėl atstovavo Anglijos teritoriją Sandraugos žaidynėse ir pelnė aukso medalį. Tais pačiais metais Geteborge vykusiame 2006 m. Europos čempionate Idowu vėl pasirodė prasčiau ir pelnė penktą vietą. 2007 m. žiemos sezono metu lengvaatletis sudalyvavo Europos uždarų patalpų čempionate ir jį laimėjo. Tų metų vasaros sezono metu Idowu vėl apteko į 2007 m. pasaulio čempionatą, bet liko vėl be medalio. Sportininkui daug sėkmingesni buvo kiti metai. Pasaulio uždarų patalpų čempionate jis pelnė aukso medalį, o 2008 m. vasaros olimpinėse žaidynėse užėmė antrą vietą ir gavo sidabrinį apdovanojimą. Po metų sportininkas pelnė savo pirmąjį atviro stadiono pasaulio pirmenybių medalį. 2009 m. pasaulio čempionate pasiekęs asmeninį rekordą jis pelnė aukso medalį. 2010 m. Europos čempionato metu lengvaatletis pagerino asmeninį rekordą ir pelnė aukso medalį.

Asmeninis gyvenimas
-------------------

Phillips Idowu gimė nigeriečių tėvų šeimoje ir augo vakarinėje Anglijoje. Sportininkas gimė 2009 m sportininkui gimę duktė.

Pasiekimai
----------

| Metai | Turnyras | Šalis | Vieta | Rezultatas |
| --- | --- | --- | --- | --- |
| 2000 | Olimpinės žaidynės | Sidnėjus, Australija | 6 | 17.08 m |
| 2001 | Pasaulio čempionatas | Edmontonas, Kanada | 9 | 16.60 m |
| 2002 | Sandraugos žaidynės | Mančesteris, JK | 2 | 17.68 m |
| Europos čempionatas | Miunchenas, Vokietija | 5 | 16.92 m |
| 2004 | Olimpinės žaidynės | Atėnai, Graikija | 12 | NM |
| 2006 | Sandraugos žaidynės | Melburnas, Australija | 1 | 17.45 m |
| Europos čempionatas | Geteborgas, Švedija | 5 | 17.02 m |
| 2007 | Europos uždarų patalpų čempionatas | Birmingamas, JK | 1 | 17.56 m |
| Pasaulio čempionatas | Osaka, Japonija | 6 | 17.09 m |
| 2008 | Pasaulio uždarų patalpų čempionatas | Valensija, Ispanija | 1 | 17.75 m |
| Olimpinės žaidynės | Pekinas, Kinija | 2 | 17.62 m |
| 2009 | Pasaulio čempionatas | Berlynas, Vokietija | 1 | 17.73 m |
| 2010 | Europos čempionatas | Barselona, Ispanija | 1 | 17.81 m |
| 2010 | Kontinentinė taurė | Splitas, Kroatija | 3 | 17.24 m |

Išnašos
-------

1. ↑  www.buzzle.com

Nuorodos
--------

* Phillips Idowu IAAF svetainėje Archyvuota kopija 2010-06-05 iš Wayback Machine projekto.
* Phillips Idowu thepowerof10 svetainėje

| Apdovanojimai |
| --- |
| Prieš tai:**Norvegija Andreas Thorkildsen** | **Europos metų lengvaatletis**2009 | Po to:**Prancūzija Christophe Lemaitre** |